Sain mõne päeva eest Rootsi Statistikabüroost kirja, kus paluti täita ankeet minu eelneva hariduse teemal. Noh ankeet ankeedikis, aga mis mind kirja juures häiris oli viis, kuidas mulle asja serveeriti.    Esiteks, ma ei ole Rootsi kodanik ega ürita saada selleks ka läbi immigratsiooni mehhanismi. Seega, kuidas mind juba Rootsi rahvastikku hulka loetakse? Teiseks, kui Rootsi tulin, esitasin Maksuametisse nii enda eelneva hariduse kui ka kooli andmed, mis tõttu mul tekib nagu, küsimus, et kas erinevad riigi institutsioonid ei ole siin üldse omavahel võimelised kontakteeruma?    Kui nüüd norida, siis ma enda teada ei ole oma teadmisi küll Rootsi ühiskonda üle kandnud ega kavatse seda teha ka edaspidi. Seega, korrektne on öelda, et olen ajutiselt siin õppiv turist, mitte immigrant, kes rändas riiki sisse oma teadmiste pagasiga, eesmärgiga jääda siia elama. Minu eesmärks on lihtsalt lõpetada kool ja siis  Rootsi tolm jalgelt pühikada. Maksuamet ja Statistikabüroo võivad hakata kergemini hingama, sest ma ei plaani kohe mitte siinses heaoluühiskonnas kanda kinnitada. Närigu parem muru oma heaoluühiskonnaga.